Persie wie au dr Seebund si in ere broblematische Laag gsi und mä cha aanee, ass e politischi Löösig vom Konflikt im Inträsse vo bäide Site gsi isch. Obs aber daatsächlig zum ene förmlige Friidensverdraag noch dr Schlacht am Eurymedon cho isch oder erst noch 449/48, isch nid klar, wil s Argumänt für und gege bäidi Aasätz git. Au die alternativi Hüpothese, ass es gar käi Friidensschluss gee häig, het sich nit äidütig chönne duuresetze.